Πρόταση οδηγίας του Ευρωπαϊκού Κοινοβουλίου και του Συμβουλίου για την όγδοη τροποποίηση της οδηγίας 67/548/ΕΟΚ του Συμβουλίου περί προσεγγίσεως των νομοθετικών, κανονιστικών και διοικητικών διατάξεων που αφορούν την ταξινόμηση, συσκευασία και επισήμανση των επικίνδυνων ουσιών

(96/C 73/08)

COM(95) 636 τελικό - 95/0325(COD)

(Υποβλήθηκε από την Επιτροπή στις 11 Δεκεμβρίου 1995)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 100 Α,

την πρόταση της Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας με τη διαδικασία του άρθρου 189 Β της συνθήκης,

Εκτιμώντας:

ότι, σε ορισμένες διατάξεις της οδηγίας 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων που οφορούν την ταξινόμηση, συσκευασία και επισήμανση των επικινδύνων ουσιών (1), αναφέρονται τα αρχικά «ΕΟΚ» 7

ότι, με το άρθρο Ζ της συνθήκης για την Ευρωπαϊκή Ένωση, αντικαταστάθηκαν οι όροι «Ευρωπαϊκή Οικονομική Κοινότητα» από τους όρους «Ευρωπαϊκή Κοινότητα», και ότι, κατά συνέπεια, κρίνεται σκόπιμο να αντικατασταθούν τα αρχικά «ΕΟΚ» από τα αρχικά «ΕΚ» στις προαναφερθείσες διατάξεις 7

ότι, δεδομένου ότι, αφενός, οι οικονομικοί φορείς προμηθεύονται εν γένει τις ετικέτες σε μεγάλες ποσότητες και ότι, αφετέρου, ορισμένες επικίνδυνες ουσίες που φέρουν την ενδεδειγμένη ετικέτα στην οποία αναγράφονται τα αρχικά «ΕΟΚ» είναι δυνατόν να παραμένουν αποθηκευμένες στον τόπο παραγωγής για ένα σχετικά μεγάλο χρονικό διάστημα προτού διατεθούν στην αγορά, ανάλογη μεταβολή των αρχικών θα μπορούσε να συνεπάγεται αύξηση των δαπανών για τους εν λόγω φορείς εάν εφαρμοζόταν πάραυτα και ότι, ως εκ τούτου, κρίνεται σκόπιμο να καθοριστεί λογική προθεσμία εντός της οποίας θα εξακολουθήσει να επιτρέπεται η διάθεση στην αγορά επικίνδυνων ουσιών με ετικέτα που φέρει «αριθμό ΕΟΚ» και την ένδειξη «ετικέτα ΕΟΚ»,

ΕΞΕΔΩΣΑΝ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

Η οδηγία 67/548/ΕΟΚ τροποποιείται ως εξής:

1. α) στο άρθρο 21, παράγραφος 2, οι όροι «αριθμός ΕΟΚ» αντικαθίστανται από τους όρους «αριθμός ΕΚ» 7

β) στο άρθρο 23, παράγραφος 2, στοιχείο στ), οι όροι «αριθμός ΕΟΚ» και «ετικέτα ΕΟΚ» αντικαθίστανται αντιστοίχως από τους όρους «αριθμός ΕΚ», και «ετικέτα ΕΚ».

2. Εντούτοις, τα κράτη μέλη επιτρέπουν, μέχρι τις 31 Δεκεμβρίου 2000, τη διάθεση στην αγορά ουσιών των οποίων η ετικέτα φέρει τον «αριθμό ΕΟΚ» και την ένδειξη «ετικέτα ΕΟΚ».

Άρθρο 2

Τα κράτη μέλη θέτουν σε ισχύ τις αναγκαίες νομοθετικές, κανονιστικές και διοικητικές διατάξεις για να συμμορφωθούν με την παρούσα οδηγία το αργότερο ως την 1η Ιουνίου 1997. Ενημερώνουν αμέσως την Επιτροπή σχετικά.

Όταν τα κράτη μέλη θεσπίζουν τις εν λόγω διατάξεις, αυτές περιέχουν παραπομπή στην παρούσα οδηγία ή συνοδεύονται από παρόμοια παραπομπή κατά την επίσημη δημοσίευσή τους. Ο τρόπος της παραπομπής αποφασίζεται από τα κράτη μέλη.

Άρθρο 3

Η παρούσα οδηγία αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

Άρθρο 4

Η παρούσα οδηγία απευθύνεται στα κράτη μέλη.

(1) ΕΕ αριθ. L 196 της 16. 8. 1967, σ. 1. Οδηγία όπως τροποποιήθηκε τελευταία από την οδηγία 94/69/ΕΟΚ (ΕΕ αριθ. L 381 της 31. 12. 1994, σ. 1).